
1. Atklāta konkursa “Ultrasonogrāfijas iekārtas piegāde”, ID Nr. PSKUS 2026/134, komisija saskaņā ar Publisko iepirkumu likuma 18.panta otro daļu rīko apspriedi par iepirkuma procedūras nolikumā iekļaujamo informāciju. 
2. Apspriedes mērķis: nodrošināt ieinteresēto pretendentu iespējas iepazīties ar plānotās iepirkuma procedūras pamatnosacījumiem un saņemt ieinteresēto pretendentu priekšlikumus iepirkuma procedūras dokumentācijas pilnveidei. 
3. Apspriedes norise: 
3.1. Apspriede tiek organizēta, nodrošinot ieinteresēto pretendentu iespējas attālināti iepazīties ar plānotā iepirkuma pamatnosacījumiem un elektroniskā pasta formā sniegt priekšlikumus iepirkuma procedūras dokumentācijas pilnveidei. 
3.2. Ieinteresētajiem pretendentiem līdz apspriedes norises laika beigām ir iespēja iepazīties ar iepirkuma procedūras dokumentos izvirzītajām pretendentu atlases prasībām (1.pielikums) un tehniskā un finanšu piedāvājuma prasībām (2.pielikums), kas ir publicēti Elektronisko iepirkumu sistēmā (turpmāk – EIS). 
4. Apspriedes norises laiks - Konkrēts datums, līdz kuram sniedzami ieinteresēto piegādātāju priekšlikumi iepirkuma procedūras dokumentācijai, tiek norādīts EIS un Iepirkuma uzraudzības biroja Publikāciju vadības sistēmas paziņojumā. 
5. Ieinteresēto piegādātāju priekšlikumu iesniegšanas kārtība - Ieinteresētais pretendents priekšlikumus sagatavo atbilstoši apspriedes noteikumiem pievienotajiem apspriedes komentāriem (tabula) (3.pielikums), un iesniedz Pasūtītāja pircēja profilā EIS  https://www.eis.gov.lv/EKEIS/Supplier/Organizer/379 pie konkrētās  apspriedes. Ārpus EIS iesniegtie apspriedes komentāri netiks izskatīti.
6. Par komentāru iesniegšanas iespējām lūdzu sazināties ar EIS lietotāju vienoto atbalsta centru (kontaktinformācija norādīta EIS interneta vietnē sadaļā “Kontaktinformācija”).
7. [bookmark: _Toc380655971][bookmark: _Toc477855478]Ieinteresētā pretendenta priekšlikumi sagatavojami izsmeļoši, konstruktīvi un sniedzot pamatojumu noteiktu precizējumu veikšanai. 
8. Iepirkuma komisija izskata ieinteresēto piegādātāju sniegtos priekšlikumus un izvērtē to pamatotību un nepieciešamību iekļaušanai Iepirkuma dokumentācijā. 

Iepirkuma komisija jau iepriekš izsaka pateicību ieinteresētajiem pretendentiem par iesaisti un priekšlikumu sniegšanu!			

